Azərbaycan milli parklarının siyahısı

Azərbaycan milli parkları — Azərbaycan Respublikasının ərazisində yerləşən milli parklar.

 Tarixi 
Azərbaycan Ekologiya və Təbii Sərvətlər Nazirliyi yaradılmazdan əvvəl Azərbaycanda milli parklar mövcud deyildi. Azərbaycanda milli parklar 2003-cü ildən etibarən yaradılmağa başlayıb. 2003-cü ildə Azərbaycan Ekologiya və Təbii Sərvətlər Nazirliyi tərəfindən Akademik Həsən Əliyev adı verilən Zəngəzur Milli Parkı, Şirvan Milli Parkı, Ağgöl Milli Parkı, 2004-cü ildə Hirkan Milli Parkı, Altıağac Milli Parkı, 2005-ci ildə Abşeron Milli Parkı, 2006-cı ildə Şahdağ Milli Parkı, 2008-ci ildə Göygöl Milli Parkı, 2012-ci ildə isə Samur-Yalama Milli Parkı yaradılıb.

2008-ci ildə Hirkan Milli Parkının ərazisi 13.037 hektar genişləndirilərək 29.760 hektardan 42.797 hektara, 2010-cu ildə Şahdağ Milli Parkının ərazisi 14.613,1 hektar genişləndirilərək 115.900 hektardan 130.508,1 hektara çatdırılıb.

Hazırda milli parklar 310.136,5 hektarlıq ərazi ilə Azərbaycan ərazisinin 3,58%-ni təşkil edir.

Bununla yanaşı, yeni milli parkların, dövlət təbiət qoruqlarının yaradılması istiqamətində müvafiq işlər davam etdirilərək, Qızılağac dövlət təbiət qoruğunun ərazisinin genişləndirilərək dənizkənarı milli parkın yaradılması nəzərdə tutulmuşdur. Eyni zamanda Almaniya Federal Hökumətinin dəstəyi ilə "Qafqaz təşəbbüsü" proqramı çərçivəsində Samur-Yalama Milli Parkının layihəsi işlənilmiş və icrasına başlanılmış, 2012-ci ildə milli parkın yaradılmasıyla tamamlanmışdır.

  Adı Quruluş tarixi Ərazisi (km²) Rayonlar Xəritədə 1.  Zəngəzur Milli Parkı 16 iyun 2003 427,97 km² Ordubad  2. Ağgöl Milli Parkı 5 iyul 2003 179,24 km² Ağcabədi  Beyləqan  3. Şirvan Milli Parkı 5 iyul 2003 543,73 km² Salyan  Neftçala  4. Hirkan Milli Parkı 9 fevral 2004 427,97 km² Lənkəran  Astara  5. Altıağac Milli Parkı 31 avqust 2004 110,35 km² Xızı  Siyəzən  6. Abşeron Milli Parkı 8 fevral 2005 7,83 km² Bakı  7. Şahdağ Milli Parkı 8 dekabr 2006 1305,08 km² Quba  Qusar  İsmayıllı  Qəbələ  Oğuz  Şamaxı  8. Göygöl Milli Parkı 1 aprel 2008 127,55 km² Göygöl  9. Samur-Yalama Milli Parkı 5 noyabr 2012 117,72 km² Xaçmaz  10. Qızılağac Milli Parkı 26 sentyabr 2018 990 km² Lənkəran   11.  İlisu Milli Parkı 14 iyul 2025 139,66 km² Qax   12.  Axar-Baxar Milli Parkı 14 iyul 2025 239.0199
 km² Qax, Samux, Yevlax  

 Coğrafi mövqeyi 

 Şəkillər 

 Mənbə 
 Ekologiya və Təbii Sərvətlər Nazirliyi - Azərbaycan Respublikasında Milli parklar 
 Azərbaycan Respublikası Mədəniyyət və Turizm Nazirliyi - Azərbaycan Respublikasında Milli parklar

 Həmçinin bax 
"Azərbaycanın 9 möcüzəsi"
Milli park
Azərbaycan Respublikası Ekologiya və Təbii Sərvətlər Nazirliyi


Milli parklar
Kateqoriya:Milli parklar və qoruqlar siyahıları